పౌర విమానయాన మంత్రిత్వ శాఖ
దేశంలో పౌర విమానయాన రంగం అభివృద్ధి కోసం ప్రభుత్వం అమలు చేస్తున్న చర్యలు
దేశీయ విమాన ట్రాఫిక్ దాదాపు కోవిడ్ పూర్వ స్థాయికి చేరువలో ఉంది
దేశంలో పౌర విమానయాన రంగం దాదాపు కోవిడ్ పూర్వ స్థాయికి చేరుకుంది.
దేశంలో ప్రాంతీయ స్థాయిలో విమాన సౌకర్యాలు అభివృద్ధి చేసి, సామాన్య ప్రజలకు విమాన ప్రయాణాన్ని అందుబాటులోకి తీసుకు రావడానికి పౌర విమానయాన మంత్రిత్వ శాఖ ప్రాంతీయ ప్రాంతీయ కనెక్టివిటీ స్కీమ్  - ఉడాన్  పధకాన్ని 21-10-2016 న ప్రారంభించింది. ప్రస్తుతం ఉన్న ఎయిర్స్ట్రిప్లు మరియు విమానాశ్రయాల పునరుద్ధరణ ద్వారా దేశంలోని సేవలందించబడని మరియు తక్కువ సేవలు పొందుతున్న విమానాశ్రయాలకు ఎక్కువ విమానాలు నడపడానికి ఉడాన్ పథకం ఉపయోగపడుతుంది. డిమాండ్-ఆధారిత పథకంగా . ఉడాన్ అమలు జరుగుతుంది. ఎయిర్లైన్ ఆపరేటర్లు నిర్దిష్ట మార్గంలో విమానాలు నడపడానికి గల సాధ్యాసాధ్యాలను అంచనా వేస్తారు. ఎప్పటికప్పుడు పథకంలో భాగంగా నిర్వహించే వేలం లో పాల్గొంటారు. విమానయాన సంస్థల ఎంపిక పారదర్శక బిడ్డింగ్ ప్రక్రియ ద్వారా జరుగుతుంది.
30.11.2022 నాటికి ఉడాన్ కింద నాలుగు రౌండ్ల వేలం పాటలు జరిగాయి. 453 మార్గాలు ప్రారంభమయ్యాయి, 2 వాటర్ ఏరోడ్రోమ్ ,9 హెలిపోర్ట్లతో సహా 70 విమానాశ్రయాలు పనిచేస్తున్నాయి. 2.15 లక్షలకు పైగా ఉడాన్ విమానాలు నడిచాయి మరియు 1.1 కోట్ల మంది ప్రయాణికులు ఉడాన్ ప్రయోజనాలను పొందారు. ఈ పథకం సరసమైన విమాన ఛార్జీలతో టైర్-2, టైర్-3 నగరాలకు విమాన సౌకర్యాన్ని అందించగలిగింది. ప్రజల ప్రయాణ విధానంలో మార్పు తెచ్చింది.
కొండ ప్రాంతాలు, ఈశాన్య రాష్ట్రాలు మరియు గిరిజన ప్రాంతాల నుండి పాడైపోయే ఆహార ఉత్పత్తులు రవాణా చేయడం కోసం కృషి ఉడాన్ 2.0 ప్రారంభమయ్యింది. కృషి ఉడాన్ పథకం కింద, ఎయిర్పోర్ట్స్ అథారిటీ ఆఫ్ ఇండియా ల్యాండింగ్ పార్కింగ్, టెర్మినల్ నావిగేషన్ ల్యాండింగ్ ఛార్జీలు  మరియు రూట్ నావిగేషన్ ఫెసిలిటీ ఛార్జీలను  భారతీయ విమాన సంస్థలు మరియు P2C  విమానాలకు మినహాయింపు ఇస్తోంది. ఈశాన్య, కొండ మరియు గిరిజన ప్రాంతం మరియు ఇతర ప్రాంతాలు/ప్రాంతాల్లో ఉన్న 28 విమానాశ్రయాల్లో ఈ సౌకర్యం అందుతోంది. ప్రధానంగా 25 విమానాశ్రయాల్లో దీనిని అమలు చేయడం జరుగుతుంది. కృషి ఉడాన్ 2.0 పథకంపై సమీక్ష నిర్వహించిన మంత్రిత్వ శాఖ మరో 05 విమానాశ్రయాలు ఈ పథకం పరిధిలోకి తెచ్చింది. ప్రస్తుతం ఉడాన్ మొత్తం 58 విమానాశ్రయాల్లో అమలు జరుగుతోంది.
విమానాశ్రయాల సౌకర్యాల నవీకరణ/ఆధునీకరణ అనేది నిరంతర ప్రక్రియగా అమలు జరుగుతుంది. భూమి లభ్యత, వాణిజ్య , సామాజిక-ఆర్థిక అంశాలు, ట్రాఫిక్ డిమాండ్/అంగీకారం, విమానయాన సంస్థలు విమానాశ్రయాల నుంచి విమానాలు నడపడం ప్రాతిపదికగా ఎప్పటికప్పుడు ఎయిర్పోర్ట్స్ అథారిటీ ఆఫ్ ఇండియా  మరియు ఇతర విమానాశ్రయ అభివృద్ధి సంస్థలు కార్యక్రమాలు అమలు చేస్తాయి.వచ్చే ఐదేళ్లలో విమానాశ్రయ రంగంలో 98,000 కోట్ల రూపాయలను ఆధునీకరణ, విస్తరణ కార్యక్రమాలపై ఖర్చు చేయాలని ఎయిర్పోర్ట్స్ అథారిటీ ఆఫ్ ఇండియా మరియు ఇతర విమానాశ్రయ అభివృద్ధి సంస్థలు నిర్ణయించాయి. ఇప్పటికే ఉన్న టెర్మినల్స్, కొత్త టెర్మినల్స్ మరియు రన్వేలను బలోపేతం చేయడం మరియు ఇతర కార్యకలాపాల విస్తరణ మరియు మార్పుల కోసం కార్యక్రమాలు అమలు జరుగుతాయి.
దేశంలో 21 గ్రీన్ ఫీల్డ్ విమానాశ్రయాల అభివృద్ధికి కేంద్ర ప్రభుత్వం సూత్రప్రాయంగా అంగీకరించింది. దేశవ్యాప్తంగా గోవాలోని మోపా, నవీ ముంబై, మహారాష్ట్ర లోని షిర్డీ మరియు సింధుదుర్గ్, కర్ణాటకలోని కలబురగి, విజయపుర, హాసన్ మరియు శివమొగ్గ, మధ్యలోని దబ్రా  ఉత్తరప్రదేశ్లో ఖుషీనగర్ మరియు నోయిడా , గుజరాత్లోని ధోలేరా మరియు హిరాసర్, పుదుచ్చేరిలోని కారైకల్, ఆంధ్రప్రదేశ్లోని దగదర్తి, భోగాపురం మరియు ఒరవకల్ , పశ్చిమ బెంగాల్లోని దుర్గాపూర్, సిక్కింలోని పాక్యోంగ్, కేరళలోని కన్నూర్ మరియు దోనీ పోలో, అరుణాచల్ ప్రదేశ్లోని ఇటానగర్ వంటి 21 గ్రీన్ఫీల్డ్ విమానాశ్రయాల ఏర్పాటుకు భారత ప్రభుత్వం 'సూత్రప్రాయ' ఆమోదం తెలిపింది.
2019 నుంచి 2022 వరకు 10 గ్రీన్ఫీల్డ్ విమానాశ్రయాలతో సహా 38 కొత్త విమానాశ్రయాలు ప్రారంభమయ్యాయి. RCS రూట్లు ఉడాన్ పథకం క్రింద మొత్తం 351 సర్వీసులు అందుబాటులోకి వచ్చాయి.
పౌర విమానయాన మంత్రిత్వ శాఖ డ్రోన్ రూల్స్ 2021 ని 25 ఆగస్టు 2021న ప్రకటించింది. డ్రోన్ రూల్స్, 2021 ప్రకారం, డ్రోన్ల నిర్వహణ కోసం పౌర విమానయాన మంత్రిత్వ శాఖ ఇంటరాక్టివ్ ఎయిర్స్పేస్ మ్యాప్ను ప్రచురించింది. మొత్తం గగనతలాన్ని ఎరుపు, పసుపు మరియు ఆకుపచ్చ జోన్లుగా విభజించింది. డ్రోన్ల కోసం ప్రొడక్షన్-లింక్డ్ ఇన్సెంటివ్  పథకం కూడా 30 సెప్టెంబర్ 2021న నోటిఫై చేయబడింది.
అత్యవసర వైద్య సేవల  కోసం హెలికాప్టర్ సేవలను అభివృద్ధి చేయడానికి, అవసరమైన ప్రజలకు వేగవంతమైన వైద్య సేవలను అందించడానికి, ప్రాజెక్ట్ సంజీవని అనే పధకాన్ని పర్వత రాష్ట్రమైన ఉత్తరాఖండ్లో పైలట్ ప్రాజెక్ట్ను చేపట్టాలని ప్రభుత్వం భావిస్తోంది.
పౌర విమానయాన మంత్రిత్వ శాఖ కార్పొరేట్ వ్యవహారాల మంత్రిత్వ శాఖ, ఆర్థిక మంత్రిత్వ శాఖ, DGCA మరియు పరిశ్రమల వాటాదారులతో సంప్రదింపులు జరిపి NSOP కేటగిరీ కింద చిన్న విమానయాన సంస్థలు/హెలికాప్టర్ కార్యకలాపాలను ప్రోత్సహించడానికి పాక్షిక యాజమాన్యంపై మార్గదర్శకాలు రూపొందించే అవకాశాలను అంచనా వేసే ప్రక్రియలో ఉంది.
ఏవియేషన్ టర్బైన్ ఇంధనంపై  విలువ ఆధారిత పన్ను  కింది రాష్ట్రాలు/ కేంద్రపాలిత ప్రాంతాలు 1-4% వరకు తగ్గించాయి.
 అండమాన్ నికోబార్ దీవులు,  ఉత్తరాఖండ్,  జమ్మూ కాశ్మీర్,  లడఖ్,  హిమాచల్ ప్రదేశ్,  త్రిపుర,  మధ్యప్రదేశ్,  హర్యానా,  ఉత్తర ప్రదేశ్,  దాద్రా నగర్ హవేలీ మరియు డామన్ డయ్యూ,  అరుణాచల్ ప్రదేశ్,  మణిపూర్,  జార్ఖండ్ మరియు  మిజోరం. గుజరాత్ మరియు కర్ణాటకలు తమ రాష్ట్రాల్లో ATFపై వ్యాట్ను వరుసగా 5% మరియు 18%కి తగ్గించాయి.
పౌర విమానయాన శాఖ సహాయ మంత్రి జనరల్  వీకే సింగ్  ఈరోజు రాజ్యసభలో ఒక ప్రశ్నకు లిఖితపూర్వక సమాధానంలో ఈ సమాచారం అందించారు.